open-index/open-wikipedia-markdown huggingface dataset:
Jousihaka

**Jousihaka** eli **palohaka**, **karbiinihaka** tai **karabiinihaka** on jousella varustettu soikea metallihaka, jota käytetään muun muassa purjehduksessa, kiipeilyssä ja muissa tehtävissä, joissa tarvitaan köysien, ketjujen, vaijerien, hihnojen tai muiden välineiden nopeaa kiinnittämistä ja irrottamista. Karbiinihaka on syntynyt nimensä mukaisesti karbiinin, erään kiväärityypin käytön helpottamiseksi.

Jousihaasta on tullut suosittu tapa kiinnittää housujen vyötärölle avainnippu, matkapuhelinkotelo, linkkuveitsi, vesipullo tai muu usein tarvittava varuste.

Pienemmästä, esimerkiksi koruissa käytettävistä jousihaasta käytetään myös nimityksiä **rapulukko**, **papukaijalukko** tai **papukaijahaka**.

## Lähteet

## Aiheesta muualla
Apocalypse (videopeli)

**Apocalypse** on Neversoft Entertainmentin kehittämä ja Activisionin julkaisema kolmannen persoonan ammuntapeli. Peli on julkaistu vuonna  PlayStationille.

## Kehitys
Peli suunniteltiin *kaveripeliksi* (), jossa Bruce Willisin näköinen tekoälyn ohjaama hahmo on pelaajan apuna. Neversoftin tullessa kehittäjäksi peli oli ollut jo kolme vuotta kehitettävänä, ääninäyttely oli jo tallennettu ja Activision antoi aikarajaksi julkaisulle joulun 1998, joka jätti kuusi kuukautta aikaa pelin viimeistelyyn. Peli menestyi kohtuullisesti ja Activision antoi kehittäjille lisämahdollisuuden toisessa projektissa: Neversoft kehitti *[[Tony Hawk’s Skateboarding|Tony Hawk’s]]* -rullalautailupelin, jonka tekniikkademossa käytettiin Apocalypsen ohjelmakoodia pelimoottorissa.

## Vastaanotto
Peli sai GameSpotin arvostelussa arvosanaksi 7.1/10.

## Ääninäyttelijät

## Lähteet

## Aiheesta muualla
* 
*
Frozen Corpse Stuffed with Dope

**Frozen Corpse Stuffed with Dope** on yhdysvaltalaisen grindcore-yhtye Agoraphobic Nosebleedin toinen studioalbumi. Se julkaistiin vuonna 2002 levymerkillä Relapse Records. Albumista julkaistiin vinyylipainos 22. tammikuuta 2016.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Kokoonpano
* Scott Hull – kitara, musiikkiohjelmointi, laulu, tuottaja, äänittäjä, miksaaja, masteroija
* Richard Johnson – basso, laulu
* Jay Randall – laulu, sampler
* Carl Schultz – laulu

+

* JR Hayes – laulu (kappaleet 21, 28 & 35)
* A. Turner – grafiikka, design, layout
* Scott Kinkade – valokuvat

## Arvostelut
* Allmusic: 

## Aiheesta muualla
* Frozen Corpse Stuffed with Dope discogs.com -sivustolla
* 

## Lähteet
Henri Fantin-Latour

**Ignace Henri Jean Théodore Fantin-Latour** (14. tammikuuta 1836 Grenoble – 25. elokuuta 1904 Buré) oli ranskalainen taidemaalari ja kuvittaja. Hän on maalannut kukka-asetelmia sekä muotokuvia, erityisesti muiden ranskalaisten taiteilijoiden ryhmämuotokuvia.

Fantin-Latourin perhe muutti Grenoblesta Pariisiin vuonna 1841. Hänen ensimmäinen maalausopettajansa oli hänen isänsä, joka oli myös mainittava muotokuvamaalari. Seuraava opettaja oli taidemaalari Horace Lecoq de Boisbaudran, minkä jälkeen Fantin-Latour pääsi École des Beaux-Arts- taidekouluun. Hänen taideopintonsa jäivät lyhyiksi, mutta hän vietti aikaa Louvressa kopioimalla vanhojen mestareiden töitä. Hänen varhaisia töitään oli esillä sekä virallisessa Pariisin salongissa että vuonna 1863 perustetussa ”hylättyjen salongissa” (Salon des Refusés). Fantin-Latourin ystäväpiiriin kuuluivat muun muassa Jean Auguste Dominique Ingres, Eugène Delacroix, Camille Corot, Édouard Manet ja Gustave Courbet. Erityisesti hän ystävystyi Manet’n kanssa ja maalasi myöhemmin tästä useita muotokuvia.

Vaikka Fantin-Latour olikin läheisissä tekemisissä useiden johtavien impressionistien kanssa, hän halusi omat maalauksensa mieluummin esille virallisiin taidesalonkeihin kuin impressionistien näyttelyihin. Impressionisteista poiketen hän ei mielellään maalannut ulkosalla vaan keskittyi ateljeessa lavastettuihin aiheisiin. Hänen oma maalaustyylinsä oli ennen kaikkea perinteinen ja varsinkin muotokuvissa hän pyrki huolellisuuteen ja tarkkuuteen yksityiskohdissa. Fantin-Latour maalasi paljon ryhmämuotokuvia, joiden kiinnostavimpana piirteenä pidetään niissä esiintyviä lukuisia tuon aikakauden merkittäviä kirjailijoita ja taiteilijoita. Muotokuvissa hahmot oli usein järjestetty riviin 1600-luvun hollantilaisten mestareiden maalaamien kiltamuotokuvien tapaan.

Fantin-Latourin kukka-asetelmamaalaukset saavuttivat suuren suosion erityisesti Englannissa, jossa hänen tärkeäksi mesenaatikseen ja asiakkaakseen ryhtyi Edwin Edwards -niminen varakas taiteenharrastaja ja harrastelijataiteilija. Fantin-Latour vieraili useita kertoja Lontoossa vuodesta 1859 alkaen. Muotokuvien ja asetelmien ohella Fantin-Latourin kolmannen aihepiiriin muodostivat mytologiset ja mielikuvitukselliset aiheet. Uransa myöhäisvaiheessa hän omistautui litografioiden tekemiselle. Hän teki monia mielikuvituksekkaita kivipiirroksia, jotka oli omistettu muun muassa Richard Wagnerin ja Hector Berliozin musiikille.

## Lähteet

## Aiheesta muualla

*Henri-Fantin-Latour.org
Sebastian Rode

**Sebastian Rode** (s. 11. lokakuuta 1990 Seeheem-Jugenheim, Saksa) on saksalainen jalkapalloilija, pelipaikaltaan puolustava keskikenttäpelaaja. Hän edustaa Bundesliigassa pelaavaa Eintracht Frankfurtia, jossa hän pelasi aiemmin vuosina 2010–2014.

Rode on edustanut ammattilaisurallaan myös Kickers Offenbachia (2008–2010), Bayern Müncheniä (2014–2016) ja Borussia Dortmundia.

## Lähteet
Olli Hietanen

**Olli J. "Molla" Hietanen** (16. maaliskuuta 1947 – 20. kesäkuuta 2014) oli suomalainen jääkiekkoilija ja jääkiekkovalmentaja.

Hietanen teki Jokerien seurahistorian ensimmäisen maalin 10. marraskuuta 1967. Hän voitti Jokereissa pelaajana Suomen mestaruuden vuonna 1973 ja siirtyi pelaaja–valmentajaksi vuosikymmenen puolivälissä. Hän toimi myös Sveitsissä valmentajana Bernissä. Hietanen lukeutui 1980-luvulla Suomen jääkiekkoilun eturivin valmentajiin. Parhaan menestyksensä hän saavutti Tapparassa vuosina 1982–84, jolloin jälkimmäinen kausi päättyi mestaruusjuhliin Ässien kaaduttua finaalisarjassa. Jo ennen Tappara-pestiään Hietanen luotsasi Jokereita kahden kauden ajan. Myöhemmin hän työskenteli myös HPK:ssa ja KooKoossa. Hän oli mukana myös kuuluisan MM-Moskovan valmennusryhmässä, johon kuului Mollan lisäksi myös mm. Rauno Korpi

## Elämä jääkiekon ulkopuolella
Hietanen toimi jääkiekkouransa jälkeen opettajana. Hän oli ahkera golfin pelaaja ja voitti muun muassa muutaman Suomen mestaruuden tässäkin lajissa.

## Lähteet
Salon des Refusés

**Salon des Refusés** eli **hylättyjen salonki** oli Pariisissa toiminut taidesalonki, jossa esiteltiin niitä taideteoksia, joita ei ollut hyväksytty varsinaiseen Pariisin salonkiin.

Parhaiten muistetaan ensimmäinen hylättyjen salonki eli vuonna 1863 keisari Napoleon III:n määräyksestä järjestetty hylättyjen taideteosten näyttely, jossa oli esillä muun muassa Paul Cézannen, Camille Pissarron, Armand Guillauminin, Johan Jongkindin, Henri Fantin-Latourin, James Whistlerin ja Édouard Manet’n teoksia. Tunnetuin näyttelyn teoksista oli Manet’n *[[Aamiainen ruohikolla]]*, joka oli herättänyt skandaalin.

## Lähteet
Iholla (1. tuotantokausi)

***[[Iholla (televisiosarja)|Iholla]]***-sarjan ensimmäinen tuotantokausi esitettiin Sub-kanavalla maalis–toukokuussa 2012. Kaudella seurattiin kuuden toisilleen tuntemattomien eri ikäisen naisen elämää puolen vuoden ajan.

Ensimmäisen kauden jaksot on uusittu ensiesityksensä jälkeen neljään kertaan. Uusintoja on lähetetty sekä Sub- että AVA-kanavilla.

Ensimmäisen tuotantokauden myötä *Iholla* sai Kultainen Venla -ehdokkuudet sarjoissa Paras TV-ohjelma 2012 ja Paras reality 2012.

## Henkilöt

### Esin
Esin on 27-vuotias medianomiopiskelija, joka kauden aikana yritti löytää elämänsä rakkautta. Esin yritti myös korjata välejään siskoonsa, jonka kanssa ei ollut ollut tekemisissä kolmeen vuoteen.

### Heli
Heli on 28-vuotias laulaja-lauluntekijä. Ohjelman aikana seurattiin Helin keväällä 2012 julkaistun *[[Elämäsi suloisin virhe]]* -esikoisalbumin syntyä sekä sinkkuna elävän naisen yritystä löytää täydellinen rakkaus.

### Maria
Maria on 28-vuotias arkkitehti, joka on naimisissa laulaja-näyttelijä Reino Nordinin kanssa. Parilla oli ennestään Fidel-niminen poika, mutta sarjan aikana nähtiin kuinka perheeseen syntyi Luna-tytär. Nordinien perheen taloprojekti kiristi kauden aikana perheen hermoja, kun perhe joutuu asumaan Marian äidin luona, eikä tilannetta helpottanut uudesta talosta löytynyt homevaurio.

### Pia
Pia on 45-vuotias parturi-kampaaja. Itsenäistyvän pojan yksinhuoltajan perheeseen kuului myös kasvattitytär, jonka muuttaminen omaan asuntoon nähtiin sarjassa. Sarjan aikana pitkään sinkkuna ollut Pia löysi itselleen uuden miesystävän.

### Saara
Saara on 37-vuotias kolmen lapsen kotiäiti. Omaa aikaa kaipaava Saara halusi saattaa pitkään työn alla olleen omaelämäkerrallisen kirjansa loppuun, mutta hektisestä perhe-elämästä ei meinannut löytyä aikaa kirjan kirjoittamiseen. Sarjassa nähtiin myös kuinka Saara ja hänen miehensä laittoivat perheen omakotitalon myyntiin, sillä he halusivat muuttaa lähemmäs Helsingin keskustaa.

### Sini
Sini on 16-vuotias ilmaisutaiteisiin painottavassa lukiossa opiskeleva lukiolainen. Sarjan aikana nähtiin, kuinka Sinin koulunkäynti kärsi, kun Albert-poikaystävä ja teatteriharrastus menivät koulutehtävien edelle. Myös äidin miesystävä kiristää hermoja, eikä perheen yhteinen Amerikan-loma mennyt aivan suunnitelmien mukaan.

## Jaksot

## Lähteet
Iholla (2. tuotantokausi)

***[[Iholla (televisiosarja)|Iholla]]***-sarjan toinen tuotantokausi esitettiin ensimmäisestä poiketen AVA-kanavalla tammi–maaliskuussa 2013. Kaudella seurattiin viiden toisilleen tuntemattoman eri ikäisen naisen elämää puolen vuoden ajan.

Ensimmäisen tuotantokauden esittäneen Sub-kanavan verkkosivuilla julkaistettiin 15. toukokuuta 2012 sarjan saavan toisen tuotantokauden. Kaudelle etsittiin edellisen kauden tavoin pääkaupunkiseudulla asuvia naisia, jotka ovat iältään 18–60-vuotiaita. Ilta-Sanomat kertoi 4. heinäkuuta 2012 tuotantoyhtiö Moskito Televisionin saaneen 780 hakemusta, joista 760 rekisteröitiin vakavasti otettavina.

Kauden jaksot on uusittu ensiesityksensä jälkeen yhteensä viisi kertaa. Uusintoja on lähetetty sekä AVA- että Sub-kanavilla.

Toisen tuotantokauden myötä *Iholla* sai Kultainen Venla -ehdokkuudet sarjoissa Paras TV-ohjelma 2013 ja Paras reality 2013.

## Henkilöt

### Claudia
44-vuotias Claudia on ammatiltaan selvänäkijä. Hän oli sinkku sekä kahdeksan lapsen äiti, joista viisi asui vielä äitinsä kanssa Vihdissä. Kauden aikana seurattiin, kuinka Claudia onnistui pyörittämään viiden lapsen yksinhuoltajana arkeaan.

### Johanna
Johanna on 34-vuotias tietotekniikan insinööri ja yhden lapsen äiti. Johanna on sinkku ja hän halusi löytää uuden rakkauden. Haaveissa on myös perheenlisäys. Kauden aikana nähtiin muun muassa kuinka Johanna yritti löytää itselleen miestä erinäisistä paikoista, kunnes viimein kauden päätösjaksossa hän pääsi treffeille.

### Marketta
Marketta on 18-vuotias ylioppilas, jonka vanhemmat ja kaikki sisarukset ovat insinöörejä. Kauden aikana hän aloitti itsekin opiskelun Otaniemessä ja muutti omilleen vanhempiensa luota.

### Sanni
Sanni on 24-vuotias toimistoapulainen, joka on menossa miehensä kanssa naimisiin kesällä 2013. Sanni on vanhoillislestadiolaisesta perheestä, mutta hän on eronnut hiljattain liikkeestä. Kauden aikana nähtiin muun muassa kuinka Sanni oli aikeissa aloittaa opiskelun, mutta päätyikin töihin helsinkiläiseen vaateliikkeeseen. Vahvana teemana oli vanhoillislestadiolaisuuden ja Sannin "uuden elämän" erot.

### Venla
Venla on 29-vuotias YleX:n radiojuontaja. Venla ei ole koskaan seurustellut, mutta halusi löytää rakkauden. Kauden aikana nähtiin muun muassa kuinka Venla yritti lopettaa suhteensa varattuun mieheen, mutta yritys ei kuitenkaan onnistunut ensiyrittämällä.

## Jaksot

## Lähteet
Helen Gordon

**Helen Orr ”Elenor” Gordon-McKay ** (10. toukokuuta 1933 Hamilton – 5. heinäkuuta 2014 Wishaw) oli skotlantilainen, Yhdistynyttä kuningaskuntaa olympiatasolla edustanut uimari ja olympiamitalisti.

Gordon voitti 200 metrin rintauinnissa olympiapronssia Helsingissä 1952 estäen unkarilaisnaisten kolmoisvoiton. Melbournessa 1956 hän sijoittui samalla matkalla kuudenneksi.

Ken McKayn kanssa avioitunut Gordon kärsi viimeiset elinvuotensa selkävaivoista ja liikkui pyörätuolilla. Hän kuoli luonnollisiin syihin 81-vuotiaana 5. heinäkuuta 2014.

## Lähteet
* Eleanor Gordon-McKay Bio, Stats and Results  Olympics at Sports-Reference.com 

### Viitteet

## Aiheesta muualla
Mervyn Finlay

**Mervyn David "Merv" Finlay** (17. kesäkuuta 1925 Balmain, Sydney – 2. heinäkuuta 2014) oli australialainen tuomari (Queen's Counsel) sekä soutaja ja olympiamitalisti.

Finlay kuului Australian olympiapronssia voittaneeseen kahdeksikkojoukkueeseen Helsingissä 1952. Yhdysvallat ja Neuvostoliitto olivat Australiaa nopeampia, ja neljänneksi soutaneen Ison-Britannian Australia voitti 1,7 sekunnin erolla.

Finlay työskenteli myöhemmin merkittävissä oikeudellisissa toimissa, kuten New South Walesin korkeimman oikeusasteen tuomarina. Hän kuoli kotonaan 89-vuotiaana 2. heinäkuuta 2014.

## Lähteet
* Merv Finlay Bio, Stats and Results  Olympics at Sports-Reference.com 

### Viitteet
Merigeologia

**Merigeologia** eli geologinen meritiede yhdistää geofysikaalisen, geokemiallisen, sedimentologisen ja paleontologisen tutkimuksen meren pohjassa ja rannikkokaistaleilla. Merigeologialla on vahvat siteet fysikaaliseen meritieteeseen.

Merigeologiset tutkimukset olivat erittäin tärkeitä antaen kriittisen todisteen merenpohjan laajenemisesta ja laattatektoniikasta II maailmansodan jälkeisinä vuosina. Syvä merenpohja on viimeinen olennaisesti tutkimaton raja-alue ja yksityiskohtainen kartoitus tukemiseksi sekä sotilaallissa (merenalainen) kohteissa että taloudellisissa (petrooli ja metallikaivostoiminta) kohteissa ajaa tutkimusta eteenpäin.

## Kuvaus

Tulirengas Tyynenmeren ympärillä sen voimakkaine tuliperäisine ja seismine toimintoineen asettaa pääasiallisen uhan tuhoisille maanjäristyksille, tsunameille ja tulivuorenpurkauksille. Mikä tahansa aikaisin varoittava systeemi näistä katastrofaalisista tapahtumista edellyttää yksityiskohtaisempaa ymmärrystä saarikaaren alueiden merigeologiasta.

Kerrostumien tutkimuksella ja syvänmeren sedimentoitumisella ja sademäärällä ja kalsiumkarbonaatin hajaantumisen nopeudella erilaisissa meriympäristöissä on merkittävä vaikutus maailmanlaajuiseen ilmastonmuutokseen.

Löydöt ja jatkuva tutkimus valtameren keskiselänteen vyöhykkeellä, tuliperäinen toiminta ja hydrotermiset lähteet, ensin Punaisella merellä ja myöhemmin itäisen Tyynen valtameren selänteen ja Atlantin keskiselänteen systeemejä pitkin oli ja on yhä tärkeitä aihealueita merigeologissa tutkimuksessa. Hydrotermisten lähteiden systeemien läheltä löydetyillä ekstremofiileilla organismeilla on ollut ilmeinen vaikutus meidän ymmärtämiselle elämän synnystä ja mahdollisesti elämän alkuperästä sellaisissa ympäristöissä.

Valtamerihaudat ovat pallonpuoliskoskaalassa pitkiä mutta kapeita topografisia vajoamia merenpohjassa. Ne ovat myös syvimpiä valtameren osia.

Mariaanien hauta on syvin tunnettu merenalainen hautavajoama ja syvin tunnettu kohta maapallolla. Alityöntövyöhyke missä Tyynenmeren laatta työntyy Filippiinien laatan alle. Hautavajoaman pohja on alempana meren pinnasta kuin Mount Everest on meren pinnan yläpuolella.

## Katso myös
* Meritiede
* Meribiologia

## Aiheesta muualla

* http://www.gtk.fi/tutkimus/tutkimusohjelmat/merigeologia
David Tišler

**David Abramovitš Tišler** (, , 13. heinäkuuta 1927 H’erson, Ukrainan SNT – 7. kesäkuuta 2014 Moskova, Venäjä) oli Neuvostoliittoa edustanut miekkailija ja olympiamitalisti sekä miekkailuvalmentaja. Urheilu-uransa jälkeen hän toimi venäläisessä yliopistossa professorinvirassa ja julkaisi yli 170 tieteellistä julkaisua.

Tišler kuului Neuvostoliiton säilän joukkuekilpailussa olympiapronssia Melbournessa 1956 voittaneeseen joukkueeseen. MM-kilpailuista Tišler saavutti viisi mitalia, joista yhden henkilökohtaisessa ja neljä joukkuekilpailussa.

Tišler toimi professorinvirassa moskovalaisessa yliopistossa ja julkaisi yli 170 tieteellistä julkaisua. Miekkailuvalmentajana hänen valmennettavansa saavuttivat 18 olympia- ja yli 50 MM-mitalia. Tišler kuoli moskovalaisessa sairaalassa 86-vuotiaana 7. kesäkuuta 2014.

## Lähteet
* Davyd Tyshler Bio, Stats and Results  Olympics at Sports-Reference.com 

### Viitteet
Doina Rotaru

**Doina Rotaru** (s. 14. syyskuuta 1951 Bukarest) on romanialainen säveltäjä. Hän opiskeli Bukarestin kansallisessa musiikkiyliopistossa sävellystä Tiberiu Olahin johdolla vuosina 1970–75. Myöhemmin hän sai sävellysopetusta Theo Loevendieltä Amsterdamissa (1991).

Rotaru on saanut lukuisia Romanian säveltäjä- ja musikologiliiton palkintoja ja lisäksi muun muassa ensipalkinnon Mannheimin GEDOK-kilpailusta (1994) toisella sinfoniallaan. Rotarun teoksia on esitetty Romanian lisäksi Australiassa, Itävallassa, Brasiliassa, Bulgariassa, Kanadassa, Kiinassa, Ranskassa, Saksassa, Kreikassa, Unkarissa, Islannissa, Israelissa, Italiassa, Japanissa, Luxemburgissa, Meksikossa, Alankomaissa, Puolassa, Portugalissa, Venäjällä, Espanjassa, Ruotsissa, Sveitsissä, Taiwanilla ja Isossa-Britanniassa.

Rotaru on toiminut sävellyksen professorina Bukarestin kansallisessa musiikkiyliopistossa vuodesta 1997. Hän on myös luennoinut Darmstadtin kursseilla ja Internationale Gaudeamus Muziekweekillä Amsterdamissa. Hän on julkaissut tutkielman Johann Sebastian Bachin ja Giovanni Pierluigi da Palestrinan kontrapunktista. Rotaru on säveltänyt pääasiassa orkesteri- ja kamarimusiikkia; orkesterimusiikin joukossa on sinfonioita ja konserttoja.

## Lähteet
Jean-Paul Laurens

**Jean-Paul Laurens** (28. maaliskuuta 1838 Forquevaux, Haute-Garonne – 23. maaliskuuta 1921 Pariisi) oli ranskalainen taidemaalari, joka tunnetaan pääasiassa keskiaikaan sijoittuvista historiamaalauksistaan.

## Elämäkerta

Laurens aloitti uransa kiertävänä taiteilijana ja maalasi muun muassa koristeluita maalaiskirkkoihin. Sen jälkeen hän pääsi opiskelemaan maalaustaitoa ensin Toulouseen ja sitten Pariisiin Léon Cogniet’n johdolla. Hänen ensimmäiset historiamaalauksensa 1860-luvun alkupuolella liittyivät antiikin Roomaan (mm. *Caton kuolema*, 1863, ja *Tiberiuksen kuolema*, 1864), mutta myöhemmin hän siirtyi keskiaikaisiin aiheisiin. Laurens kuului omana aikanaan Ranskan kolmannen tasavallan tunnetuimpiin taidemaalareihin. Useat hänen maalauksistaan saivat mainetta Pariisin salongissa. Hänen on sanottu olleen 1800-luvun lopun viimeisiä suuria historiamaalareita, sillä kyseinen tyylilaji oli tuolloin jo menettämässä suosiotaan.

Laurens oli kiihkeä tasavaltalainen ja antiklerikalisti, joten hän valitsi historiamaalaustensa aiheiksi usein sellaisia keskiajan historiaan liittyneitä tapahtumia, joiden kautta hän saattoi kritisoida perinnöllistä monarkiaa tai katolista kirkkoa. Esimerkiksi *Keisari Honorius* (1880) kuvaa valtaistuimelle noussutta avutonta poikasta ja *Robert Hurskaan ekskommunikaatio* (1875) paavin ja Ranskan kuninkaan välistä kiistaa. Laurensin maalaukset on toteutettu realistisella tyylillä ja ne ilmentävät usein draamantajua ja historiallista asiantuntemusta. Hän maalasi myös joitain raamatullisia aiheita sekä lähemmäs nykyaikaa sijoittuneita tapahtumia (mm. *Keisari Maksimilianin viimeiset hetket*, 1882). Hän teki seinämaalauksia Pariisin kaupungintaloon, Odéon-teatteriin, kunnialegioonan palatsiin ja Panthéoniin sekä Toulousen Capitoleen. Lisäksi hän kuvitti Augustin Thierryn kirjoittaman merovingiajan historian *Récits des Temps Mérovingiens*, *[[Faust]]in* ja Tuomas Kempiläisen teoksia.

Jean-Paul Laurensin pojat Paul Albert Laurens (1870–1934) ja Jean-Pierre Laurens (1875–1932) olivat myös taidemaalareita.

## Lähteet

## Aiheesta muualla
Lentopallon maailmanliiga 2014

**[[Lentopallon maailmanliiga]]ssa** pelasi kaudella 2014 28 joukkuetta. Alkusarja pelattiin kolmessa ryhmässä, ja ryhmät jaettiin 2-3 lohkoon. 

## Alkusarjan taulukot

### Ryhmä 1

#### Lohko A

Italia menee lopputurnaukseen isäntäjoukkueena, joten kaksi muuta sinne selviytyvää ovat Iran ja Brasilia.

#### Lohko B

Yhdysvallat ja Venäjä lopputurnaukseen. Bulgaria putosi kaudeksi 2015 kakkosryhmään.

### Ryhmä 2

#### Lohko C

#### Lohko D

#### Lohko E

Lohkovoittajat sekä Australia isäntäjoukkueena ryhmän lopputurnaukseen. Japani putosi kaudeksi 2015 kolmosryhmään. Koska Saksa kuitenkin jäi pois liigasta kaudella 2015, sai Japani jatkaa kakkosryhmässä.

### Ryhmä 3

#### Lohko F

#### Lohko G

## Loppupelit

### Ryhmä 3
Bursa, Turkki

Kuuba nousi kakkosryhmään kaudeksi 2015.

### Ryhmä 2
Sydney, Australia

Australia jatkaa finaaliturnaukseen viiden ykkösryhmäläisen kanssa. Samalla Australia varmisti nousunsa ykkösryhmään kaudeksi 2015.

### Ryhmä 1

 Nelson Mandela Forum, Firenze, Italia

#### Lohko H



#### Lohko I

#### Pudotuspelit

## Katso myös

Suomen joukkue lentopallon Maailmanliigassa 2014

## Lähteet

*Viralliset sivut
*Ryhmä 1
*Ryhmä 2
*Ryhmä 3
*Highlights final
Aleksandr Bessmertnyh (hiihtäjä)

**Aleksandr Andrejevitš Bessmertnyh** (; s. 15. syyskuuta 1986 Kemerovon alue, Neuvostoliitto) on venäläinen maastohiihtäjä, olympiamitalisti ja MM-mitalisti. 

Hän edusti maataan vuoden 2014 talviolympialaisissa Sotšissa, jossa hän oli mukana miesten 4×10 kilometrin viestissä yhdessä Dmitri Japarovin, Aleksandr Legkovin ja Maksim Vylegžaninin kanssa. Joukkue sijoittui kilpailussa toiseksi ja pääsi näin juhlimaan olympiahopeaa. Samojen kisojen 15 kilometrin perinteisen hiihtotavan kilpailussa hän oli seitsemäs. Falunin MM-kilpailuissa 2015 hän sijoittui 50 kilometrin perinteisen kilpailussa kymmenenneksi. Lahden MM-kilpailuissa 2017 hän sijoittui 15 kilometrin perinteisen hiihtotavan kilpailussa neljänneksi. Tämän jälkeen hän oli mukana voittamassa Venäjälle viestihopeaa. Seefeldin MM-kilpailuissa 2019 hän voitti hopeaa 15 kilometrin perinteisen hiihtotavan kilpailussa ja viesissä.

Alle 23-vuotiaiden MM-kilpailuissa 2009 Bessmertnyh sai hopeaa 30 kilometrin yhdistelmäkilpailussa ja pronssia 15 kilometrin vapaan hiihtotavan kilpailussa.

Maailmancupissa Bessmertnykh on kilpaillut vuodesta 2008 asti ja hänen parhaat henkilökohtaiset sijoituksensa ovat toiset sijat La Clusaz’n 15 kilometrin perinteisen hiihtotavan yhteislähtökilpailusta tammikuulta 2013, Toblachin perinteisen hiihtotavan 15 kilometrin kilpailusta joulukuulta 2015 ja Falunin 10 kilometrin perinteisen kilpailusta helmikuulta 2016. Kolmas hän on ollut Oslon 50 kilometrin perinteisen hiihtotavan yhteislähtökilpailussa maaliskuussa 2017 ja Cognen 15 kilometrin perinteisen kilpailussa helmikuussa 2019. Viestikilpailun hän on voittanut kaksi kertaa.

Bessmertnykh päätti hiihtouransa kauteen 2022.

## Lähteet
* http://data.fis-ski.com/dynamic/athlete-biography.html?sector=CC&competitorid=132351&type=result&category=ALL&season=ALL&sort=&discipline=ALL&position=10&place=&Submit=Search&limit=50

### Viitteet

## Aiheesta muualla
Luettelo Aasian suurkaupunkialueista

Tämä on **luettelo Aasian [[metropolialue]]<nowiki/>ista**. Listassa on vain yli miljoonan asukkaan kaupunkeja (kaupunkialueet huomioituina). Lista on asukasluvun mukaan.

## Luettelo

 

## Lähteet
Liemarvin Bonevacia

**Liemarvin Bonevacia** (s. 5. huhtikuuta 1989) on curaçaolainen pikajuoksija, jonka päämatka on 400 metriä. Bonevacia edusti Itsenäisiä olympiaurheilijoita vuoden 2012 kesäolympialaisissa Lontoossa, jossa hän karsiutui 400 metrillä välierissä loukattuaan oikeata reisilihastaan ja jäi näin eränsä viimeiseksi. Hän kuului Moskovan MM-kilpailuissa 2013 Alankomaiden joukkueeseen, joka sijoittui viidenneksi 4&nbsp;×&nbsp;100&nbsp;metrin viestissä.

Yleisurheilun EM-kisoissa 2014 Zürichissä Bonevacia kilpaili Alankomaiden väreissä 400 metrillä selviytyen välieriin. Prahan EM-hallikilpailuissa 2015 hän karsiutui alkuerissä, saman vuoden Pekingin MM-kisoissa välierissä ja Portlandin MM-hallikilpailuissa 2016 alkuerissä.

Bonevacia saavutti Amsterdamin EM-kilpailuissa 2016 pronssia 400 metrillä ajalla 45,41. Saman vuoden Rio de Janeiron olympialaisissa hän karsiutui 400 metrin välierissä. Hän saavutti Belgradin sisäratojen EM-kilpailuissa 2017 pronssia 400 metrillä Alankomaiden halliennätysajalla 46,26. Hän karsiutui 400 metrin välierissä Berliinin EM-kilpailuissa 2018 ja alkuerissä Glasgow'n EM-hallikilpailuissa 2019.

Bonevacia saavutti Toruńin sisäratojen EM-kilpailuissa 2021 kultaa 4&nbsp;×&nbsp;400&nbsp;metrin viestissä viestissä ja pronssia 400 metrillä ajalla 46,30. Saman vuoden World Relays -kilpailuissa hän voitti kultaa 4&nbsp;×&nbsp;400&nbsp;metrin viestissä. Tokion olympialaisissa vuonna 2021 Bonevacia sijoittui 400 metrillä kahdeksanneksi ja juoksi Alankomaiden joukkueessa miesten 4&nbsp;×&nbsp;400&nbsp;metrin viestissä, jossa joukkue sijoittui toiseksi, sekä 4&nbsp;×&nbsp;400&nbsp;metrin sekaviestissä, jossa joukkue sijoittui neljänneksi. Eugenen MM-kilpailuissa 2022 hän saavutti hopeaa sekajoukkueiden 4&nbsp;×&nbsp;400 metrin viestissä, jossa hän juoksi ensimmäisen osuuden. Samojen kisojen 400 metrillä hän karsiutui välierissä. Münchenin EM-kilpailuissa 2022 hän sijoittui 400 metrillä neljänneksi. Hän saavutti Istanbulin EM-hallikilpailuissa 2023 pronssia 4&nbsp;×&nbsp;400 metrin viestissä ja karsiutui 400 metrin välierissä. Myös saman vuoden Budapestin MM-kilpailuissa hän karsiutui 400 metrin välierissä. Pikaviestissä Alankomaat oli kuudes. Hän sai Glasgow'n MM-hallikilpailuissa 2024 pronssia 4&nbsp;×&nbsp;400 metrin viestissä. Saman vuoden Rooman EM-kilpailuissa hän saavutti pronssia sekä 400 metrillä ajalla 44,88 että 4&nbsp;×&nbsp;400&nbsp;metrin sekaviestissä. Tokion MM-kilpailuissa 2025 hän kuului kahdeksanneksi sijoittuneeseen Alankomaiden 4&nbsp;×&nbsp;400&nbsp;metrin viestijoukkueeseen.

Bonevacian ennätys 400 metrillä on vuonna 2021 juostu 44,48, joka on myös Alankomaiden ennätys. Sisäradoilla hän juoksi maan ennätyksen 45,48 vuonna 2022. Sivulajissaan 200 metrillä hän on juossut parhaimmillaan 20,38 vuonna 2024. Hän on voittanut ulkoratojen Alankomaiden-mestaruuden 200 metrillä vuosina 2015 ja 2020 sekä 400 metrillä vuosina 2014–2017 ja 2021–2023. Sisäratojen Alankomaiden-mestaruuden hän on voittanut 200 metrillä vuonna 2018 sekä 400 metrillä vuosina 2015, 2017, 2021 ja 2022.

## Lähteet
* 

### Viitteet
Armentières

**Armentières** on kunta Pohjois-Ranskassa Nordin departementissa.  Kaupunki tuhoutui melkein täysin ensimmäisessä maailmansodassa, mutta se kuitenkin jälleenrakennettiin. Armentièresin kaupungintalo on nykyään nähtävyys, ja sen kellotorni on kirjattu Unescon maailmanperintöluetteloon yhtenä osana Belgiassa ja Ranskassa sijaitsevia kellotorneja. 

## Tunnettuja kaupunkilaisia
*Line Renaud, laulaja. 
*Dany Boon, näyttelijä, joka on suositun ranskalaiselokuvan *Bienvenue chez les Chtis* ohjaaja ja yksi pääosan esittäjistä. 
*Amedee Fournier, pyöräilijä, joka sai kaksi etappivoittoa Ranskan ympäriajossa vuonna 1939. 

## Aiheesta muualla

## Lähteet
The Walking Dead (5. tuotantokausi)

Yhdysvaltalaisen televisiosarjan *[[The Walking Dead]]in* **5. tuotantokausi** alkoi Yhdysvalloissa 12. lokakuuta 2014. Sarja perustuu samannimiseen sarjakuvaan. Sarjan 5. tuotantokausi kattaa 16 jaksoa.

## Näyttelijät

### Päähenkilöt

### Sivuroolit

## Jaksot
::''Katso myös Luettelo televisiosarjan The Walking Dead jaksoista

|}

## Lähteet
Platonia

**Platonia** on fyysikko Julian Barbourin luoma käsite, jonka hän esitteli vuoden 1999 teoksessaan *The End of Time: The Next Revolution in Our Understanding of the Universe*. Platonia on nimi hypoteettiselle entiteetille ajattomassa todellisuudessa, joka sisältää kaikki mahdolliset ”nyt”-hetket tai hetkelliset universumin asennot, sillä olemme perineet idean ajattomista totuuksista Platonilta. 

Termiä voi myös soveltaa yleisemmin ”muotojen maailmaan” tai ”Platonin taivaaseen” platonilaisessa metafysiikassa sekä Max Tegmarkin variaatioon multiversumi-teoriasta. 

## Katso myös

* Modaalinen realismi
* Platoninen realismi
Kari Pekola

**Kari Antero Pekola** (s. 27. syyskuuta 1965 Multia) on aktiiviuransa päättänyt suomalainen kiekonheittäjä. Urallaan hän edusti vuodesta 1992 lähtien Tampereen Pyrintöä ja hänen valmentajinaan toimivat Jouko Laine sekä Erkki Helanoja. Suomi-Ruotsi maaottelussa mukana 6 kertaa vuosina 1992-1997, vuonna 1993 voitti Italia-Suomi-Ranska maaottelun. Edusti Suomea Eurooppa Cup-kilpailussa vuosina 1993-1995 (1993 Bryssel B-lohko 7.sija, 1994 Ljubjana C-lohko 1.sija, 1995 B-lohko Turku 2.sija).   Kalevan kisoista Pekola saavutti kiekonheiton hopeaa vuonna 1993. Tämän lisäksi hän oli sisäratojen SM-kisoissa hopealla vuonna 1995.

Kansainvälisissä arvokilpailuissa Pekola on ollut Suomen edustajana yhden kerran. Helsingissä vuonna 1994 järjestetyissä EM-kisoissa hän oli mukana kiekonheitossa, mutta ei selviytynyt loppukilpailuun vaan jäi tuolloin karsintaan.

Virallisissa kilpailuissa Pekola ei ole esiintynyt vuoden 2011 jälkeen.

## Lähteet

 ennätys 61,64
Jukka Olkkonen

**Jukka Veli Olkkonen** (7. joulukuuta 1958 Ristiina – 1. tammikuuta 2014) oli suomalainen moukarinheittäjä. Hänen seuranaan oli koko hänen uransa ajan Ristiinan Urheilijat ja hänen valmentajanaan toimi Antti Matinolli. Kalevan kisoista Olkkonen saavutti moukarinheitossa uransa aikana seitsemän mitalia; kaksi hopeaa vuosina 1982 ja 1985 sekä viisi pronssia vuosina 1980, 1983, 1986, 1991 ja 1993.

## Lähteet
Orchies

**Orchies** on kunta Pohjois-Ranskassa Nordin departementissa Hauts-de-Francen alueella. Kuntaa kutsutaan sikurin pääkaupungiksi.

## Urheilu
Kaupunki on tunnettu koripallojoukkueestaan Basket Club d'Orchies. Orchies kuuluu myös Pariisi–Roubaix polkupyöräkilpailun reittiin. Kaupunki oli etappikaupunkina vuoden 2012 Ranskan ympäriajossa.

## Aiheesta muualla

## Lähteet
Ilveilijät

**Ilveilijät** (myös **Ilveilijöitä**; ) on vuonna 1928 ensi-iltansa saanut King Vidorin ohjaama yhdysvaltalainen mykkä komediaelokuva, jonka pääosissa ovat Marion Davies ja William Haines. Elokuvassa tekevät cameoroolin sen ajan suurimmat tähdet, kuten Charles Chaplin, Douglas Fairbanks, William S. Hart, John Gilbert, Norma Talmadge ja Renée Adorée. Ohjaaja Vidor tekee myös elokuvassaan cameo-esiintymisen. *Ilveilijät* on kevytmielinen kuvaus Hollywoodista mykkäelokuvan kauden lopun aikaan. *Ilveilijöitä* pidetään Daviesin parhaimpana roolina. Elokuva kertoo pikkukaupungin tytöstä, joka yrittää tehdä läpimurtonsa Hollywoodissa.

*Ilveilijät* kuvattiin tuotantoyhtiö Metro-Goldwyn-Mayerin studioilla Kalifornian Culver Cityssä huhtikuussa vuonna 1928. MGM:n ohella Cosmopolitan Productions oli myös elokuvan tuotantoyhtiönä. *Ilveilijät* sai Yhdysvaltain ensi-iltansa New Yorkissa 11. marraskuuta vuonna 1928. Maanlaajuinen ensi-ilta oli 20. marraskuuta. Suomessa elokuva sai ensi-illan 16. syyskuuta vuonna 1929. Metro-Goldwyn-Mayer toimi elokuvan levittäjänä. *Ilveilijät* julkaistiin uudelleen 1980-luvulla, jolloin Carl Davis sävelsi elokuvaan uuden musiikin.

Turner Entertainment julkaisi *Ilveilijät* VHS:lle vuonna 1988. Warner Bros. julkaisi elokuvasta DVD-version 14. kesäkuuta vuonna 2012. Lisäksi elokuvan kopiota säilytetään George Eastman Housen taidemuseon elokuva-arkistossa. Vuonna 2003 *Ilveilijät* valittiin kulttuurisesti, historiallisesti tai esteettisesti merkittävänä elokuvana säilytettäväksi Yhdysvaltain kongressin kirjaston National Film Registryssä.

## Näyttelijät

### Cameoroolit

## Lähteet

## Aiheesta muualla
* 
* 
* 
* ''Ilveilijät'' Silent eran sivuilla 
* ''Ilveilijät'' TCM Movie Databasessa
Foodfight!

**Foodfight!** on yhdysvaltalainen animaatioelokuva, jonka valmisti Threshold Entertainment ja sen ohjasi Larry Kasanoff. Elokuva piti alun perin julkaista vuonna 2003, mutta se julkaistiin vuonna 2012. 

## Ääninäyttelijät
Rionpiikkipyrstö

**Rionpiikkipyrstö** (*Asthenes moreirae*) on orneeroiden heimoon kuuluva varpuslintu.

## Levinneisyys
Rionpiikkipyrstöä tavataan Brasilian kaakkoisosissa. Lajia on kuvattu melko yleisestä yleiseksi, ja se on luokiteltu elinvoimaiseksi.

## Lähteet
Noora Louhimo

**Noora Louhimo** (s. 6. marraskuuta 1988 Rauma) on suomalainen laulaja. Louhimo korvasi perhe-elämäänsä keskittyvän Nitte Valon Battle Beast -yhtyeen laulajana elokuussa 2012. Ensimmäinen Louhimon kanssa esitetty single, ”Into the Heart of Danger”, julkaistiin Suomessa 25. huhtikuuta 2013.

Heinäkuussa 2019 Louhimo ilmoitti äänittävänsä ensimmäistä sooloalbumiaan, joka ilmestyi 5. maaliskuuta 2021 nimellä *Eternal Wheel of Time and Space.* Saman niminen single ja musiikkivideo julkaistiin 5. helmikuuta samana vuonna.

Joulukuussa 2025 ilmoitettin, että Louhimo lopettaa Battle Beastissä ja keskittyy muihin projekteihin. Häntä seurasi yhtyeen laulajana Marina La Torraca.

## Diskografia
### Battle Beast
* 
* 
* 
* 
* 
* 

### Sooloalbumit
* *[[Eternal Wheel of Time and Space]]* (2021)

## Lähteet

## Aiheesta muualla

* 
*
Poste Vaticane

**Poste Vaticane** on yritys, joka vastaa Vatikaanivaltion postipalveluista. Se aloitti toimintansa elokuussa 1929.

## Lähteet

## Aiheesta muualla
* Poste Vaticane
Oleksandr Kratov

**Oleksandr Kratov** (; s. 31. maaliskuuta 1985 Feodosija, Ukrainan SNT) on ukrainalainen suunnistaja. Seuratasolla hän edustaa suomalaista Kooveeta. Aikaisemmin hän on edustanut Turun Metsänkävijöitä ja ruotsalaista OK Orionia.

Kratov on voittanut urallaan kolme arvokisamitalia. Hän oli osana kolmanneksi sijoittunutta Ukrainan viestijoukkuetta vuoden 2013 MM-kisoissa, ja vuosina 2014 ja 2017 hän oli pronssilla keskimatkan kilpailussa. Kratov on ollut Jukolan viestin voittaneessa Kooveen joukkueessa vuosina 2016 ja 2018.

## Lähteet
Fjodor Rokotov

**Fjodor Stepanovitš Rokotov** (; 1736 &ndash; 23. joulukuuta (J: 12. joulukuuta) 1808 Moskova) oli huomattava, muotokuviin erikoistunut venäläinen taidemaalari.

Fjodor Rokotov syntyi Repninin perheelle kuuluneeseen maaorjaperheeseen. Hänen elämästään ei tiedetä paljon. Hän opiskeli Keisarillisessa taideakatemiassa. Ostettuaan itsensä vapaaksi 1750-luvun lopussa hänestä tuli muodikas taidemaalari.

Vuonna 1765 Rokotov valittiin akateemikoksi, mutta hän ei opettanut kauan, koska se haittasi hänen työskentelyään. Hän palasi Moskovaan vuonna 1765, jossa asui loppuelämänsä. Siellä hän sai paljon tilauksia tullen yhdeksi aikansa parhaista muotokuvamaalareista.

Hänen tunnetuimmista töistään yksi on *Aleksandra Struiskajan muotokuva*, jota joskus sanotaan Venäjän Mona Lisaksi; ja eittämättä tunnetuimmat 1700-luvun venäläiset maalaukset; *Kreivitär Elisabeth Santin muotokuva* (1785) ja *Nainen vaaleanpunaisessa puvussa* (1770-luku).

Rokotov vältti maalaamasta virallisia muotokuvia, joissa oli paljon koristeita. Sen sijaan hän oli yksi ensimmäisistä venäläisistä psykologista muotokuvamaalausta edistäneistä taidemaalareista, joka kiinnitti huomion optisiin ja tunnelmallisiin tehokeinoihin.

## Teoksia

File:Rokotov paul 1 as child.JPG|*Keisari [[Paavali I]] lapsena*, 1761
File:Rokotov orlov.JPG|*Kreivi Ivan Grigorjevitš Orlov*, n. 1762-1765
File:Orlov greg.jpeg|*Kreivi [[Grigori Orlov|Grigori Grigorjevitš Orlov]]*, 1762-1763
File:Catherine_II_by_F.Rokotov_after_Roslin_(1780s,_Hermitage)_2.jpg|*[[Katariina II]]*, 1770
File:Rokotov Struyskaya.JPG|*Aleksandra Struiskaja*, 1772
File:Ivan Shuvalov by F.Rokotov (1760, Hermitage).jpg|*[[Ivan Šuvalov]]*, 1760
File:Rokotov kvashnina samarina.jpg|*Anna Jurjevna Kvašnina-Samarina*, 1770-luku
File:Rokotov lady in white cap.JPG|*Nainen valkoisessa myssyssä*, 1790-luku
Danai Gurira

**Danai Jekesai Gurira** (s. 14. helmikuuta 1978) on zimbabwelais-yhdysvaltalainen näyttelijä. Hän on näytellyt muun muassa Michonnen roolissa televisiosarjassa *[[The Walking Dead]]* ja Okoyena Marvel Cinematic Universen elokuvissa *[[Black Panther (elokuva)|Black Panther]]*, **', **' ja *[[Black Panther: Wakanda Forever]]*.

## Aiheesta muualla
Herukkakirva

**Herukkakirva** (*Cryptomyzus ribis*) on kirvoihin kuuluva hyönteislaji. Se saattaa olla merkittävä tuholainen herukanviljelyssä.

## Koko ja ulkonäkö
Siivettömät yksilöt ovat hentorakenteisia, vaalean kellertäviä tai vihertäviä ja selkäpuolella on yleensä vihreä, melko epäselvä pitkittäisjuova. Selkäpuolella on myös paksuja karvoja. Verkkosilmät ovat punaiset. Tuntosarvet, raajat, vaharauhasputket ja takaruumiin kärjen cauda ovat vaaleat. Cauda on lyhyt, tuntosarvet ovat noin 1,2 kertaa ruumiin pituiset ja vaharauhasputket hyvin ohuet ja 2&ndash;4 kertaa caudan pituiset. Siivellisillä yksilöillä on takaruumiin yläpinnalla tumma laikku. Koiraat ovat siivettömiä. Ruumiin pituus 1,6&ndash;2,3 mm.

Kromosomiluku 2n=12.

## Levinneisyys
Herukkakirvan levinneisyys ulottuu Euroopasta Aasian pohjoisosien poikki Korean ja Japaniin. Se on myös levinnyt vieraslajina Pohjois-Amerikkaan. Suomessa sitä on tavattu lähes koko maassa.

## Elinympäristö ja elintavat
Herukkakirvalla esiintyy kesän aikana isännänvaihto, jossa primääri-isäntänä ovat herukat, lähinnä punaherukka ja valkoherukka, ja sekundääri-isäntinä erilaiset huulikukkaiskasvit, etenkin pähkämöt ja peipit. Herukoilla kirvat lisääntyvät neitseellisesti ja elävät kolonioina lehtien alapinnoilla aiheuttaen lehteen äkämän, joka on yläpinnalta kupera ja alapinnalta avoin. Äkämä eroaa väriltään muusta lehdestä ja muuttuu usein yläpuolelta viininpunaiseksi. Osa kirvoista pysyttelee herukkapensaissa koko kesän. Sekundääri-isännille siirtyneet kirvat elävät lehdillä ja varsilla. Syksyllä kirvat palaavat herukkapensaisiin, lisääntyvät suvullisesti ja naaraat munivat. Munat talvehtivat.

Herukkakirva vioittaa pensaiden lehtiä ja kirvojen tuottama mesikaste voi tarjota alustan sienitautien esiintymiselle. Kirvoja voidaan torjua myrkytyksin.

## Ravintokasvit
Primääri-isäntiä ovat herukat (*Ribes*), sekundääri-isäntiä monet huulikukkaiskasvit.

## Lähteet

## Aiheesta muualla
* Aphid Species File
Mäntykirva

**Mäntykirva** (*Pineus pini*) on havukirvoihin kuuluva pieni hyönteislaji.

## Koko ja ulkonäkö
Siivettömät yksilöt ovat tumman ruskeita tai punaisia, muodoltaan hyvin pyöreitä ja täysin valkoisen villamaisen vahan peittämiä. Pää ja keskiruumis ovat voimakkaasti kitinisoituneet. Tuntosarvet ovat hyvin lyhyet ja niissä on kolme jaoketta. Siivelliset yksilöt ovat punertavan harmaita ja niiden siipisuonissa on punertava sävy. Ruumiin pituus 1,0&ndash;1,2&nbsp;mm.

Kromosomiluku 2n=22.

## Levinneisyys
Mäntykirva on eurooppalainen laji, joka on vieraslajina levinnyt ainakin Itä-Afrikkaan ja Australiaan. Suomessa sitä tavataan laajalti ympäri maata.

## Elinympäristö ja elintavat
Mäntykirvaa ei voi erottaa *[[Pineus orientalis]]* -lajin neitseellisesti lisääntyvistä yksilöistä ja laji on saattanutkin syntyä, kun yhdessä populaatiossa suvullinen lisääntyminen on loppunut kokonaan. Mäntykirva lisääntyy siis ainoastaan neitseellisesti eikä sillä tapahdu myöskään isäntäkasvin vaihtoa, minkä vuoksi lajin elinkaari on havukirvoille poikkeuksellisen yksinkertainen. Kirvat talvehtivat mäntyjen oksilla ja kevätkesällä ainakin kaksi kirvasukupolvea ruokailee tuoreissa vuosikasvuissa. Myöhemmin alkaa syntyä myös siivellisiä yksilöitä, mutta näiden merkitys lajin leviämisessä uusille elinpaikoille lienee pieni verrattuna tuulen mukana kulkeviin 1. toukkavaiheen poikasiin. Varsinaisista kirvoista poiketen havukirvoilla myös neitseellisesti lisääntyvät yksilöt munivat. Mäntykirvan munaryhmät ovat valkoisen villamaisen vahan peittämät.

Mäntykirvan luontaisia saalistajia ovat ainakin seuraavat: Cheilomenes aurora, Diomus pumilio, Exochomus flavipes, nelitäpläpirkko (*Exochomus quadripustulatus*), Leucopis argenticollis, Leucopis atrifacies, Leucopis manii, Leucopis nigraluna, Leucopis obscura, Leucopis praecox, Leucopis tapiae, Rhyzobius chrysomeloides, männynpikkupirkko (*Scymnus nigrinus*), juovapikkupirkko (*Scymnus suturalis*), Tetraphleps raoi ja mäntyhämykorento (*Wesmaelius concinnus*).

Mäntykirva viihtyy erityisesti nuorehkoissa männyntaimissa ja aiheuttaa vuosikasvainten ja niiden neulasten kasvun heikkenemistä. Pahimmassa tapauksessa monivuotinen kirvainvaasio voi aiheuttaa taimen kuoleman.

## Ravintokasvit
Isäntäkasveja ovat Euroopassa ilmeisesti ainoastaan metsämänty (*Pinus sylvestris*) sekä vuorimänty (*Pinus mugo*). Vieraslajina se on löydetty muiltakin mäntylajeilta.

## Lähteet

## Aiheesta muualla
*Laji.fi: ''Pineus pini''
*Aphid Species File 
*ITIS: Pineus pini 
*Food and Agriculture Organization of the United Nations (FAO): Pineus pini   (Pdf)
Viestijuoksun Suomen-mestaruuskilpailut 1971

**Viestijuoksun Suomen-mestaruuskilpailut 1971** järjestettiin 3.-4. heinäkuuta Tampereella.

## Yleisen sarjan mitalistit
### Miehet

### Naiset

## Lähteet
*
Viestijuoksun Suomen-mestaruuskilpailut 1970

**Viestijuoksun Suomen-mestaruuskilpailut 1970** järjestettiin 4.-5. heinäkuuta Jyväskylässä.

## Yleisen sarjan mitalistit
### Miehet

### Naiset

## Lähteet
*
Emily Kinney

**Emily Rebecca Kinney** (s. 15. elokuuta 1985 Wayne, Nebraska, Yhdysvallat) on yhdysvaltalainen näyttelijä ja laulaja-lauluntekijä. Hän on näytellyt muun muassa Beth Greenenä televisiosarjassa *[[The Walking Dead]]* ja Tess Larsonina televisiosarjassa *[[Conviction]]*.

## Nuoruus
Emily syntyi Vaughn ja Jean Kinneylle Nebraskassa. Heidän perheensä muutti usein Emilyn ollessa nuori.

Kinney on opiskellut New Yorkin yliopistossa, jonka jälkeen hän suoritti Bachelor of Arts&nbsp;-tutkinnon NWU:ssa. Kinney muutti opiskelun jälkeen New Yorkiin, jossa hänen uransa alkoi Broadway-rooleista.

## Ura
### Näyttelijänä
Kinney oli opiskelunsa aikana mukana 20 teatterituotannossa, joista tunnetuin on Annan rooli *[[Spring Awakening]]*&nbsp;-musikaalissa. Hänen ensimmäinen merkittävä roolinsa televisiossa oli NBC:n sarjassa *[[Kova laki: Rikollinen mieli]]*. Vuonna 2011 hänet valittiin Beth Greenen rooliin AMC:n uutuussarjaan *[[The Walking Dead]]*. Kinneyn esittämä hahmo oli sarjassa vasta 16-vuotias, vaikka hän itse oli tuolloin 25.

Kinney vieraili *[[Kova laki: Erikoisyksikkö]]* -spin-offissa vuonna 2012. Sen jälkeen hän on esiintynyt esimerkiksi ABC:n sarjassa *[[Forever (televisiosarja)|Forever]]* ja The CW:n sarjoissa *[[The Flash (vuoden 2014 televisiosarja)|The Flash]]* ja *[[Arrow (televisiosarja)|Arrow]]*. Vuonna 2016 Kinney sai pääroolin ABC:n *[[Conviction]]*-draamasarjasta Hayley Atwellin rinnalla.

Kinney kiinnitettiin tammikuussa 2017 ABC:n *[[Ten Days in the Valley]]* -sarjaan Caseyn rooliin.

## Filmografia

## Diskografia
### Albumit
* *Blue Toothbrush* (2011) 
* *Expired Love* (2014)
* *This Is War* (2015)
* *Back on Love* (2016) 

### Singlet
* ”Expired Lover” (2012)
* ”Kids” (2013)
* ”Rockstar” (2014) 

## Lähteet

## Aiheesta muualla

* Virallinen sivusto 
*
Suunnistuksen maailmanmestaruuskilpailut 2014

**Suunnistuksen maailmanmestaruuskilpailut 2014** olivat järjestyksessään 31. suunnistuksen maailmanmestaruuskilpailut. Ne järjestettiin Trentinossa ja Venetossa Italiassa 5.–12. heinäkuuta 2014. 

## Tulokset
### Miehet
#### Sprintti, 4,4 km
5. heinäkuuta, Venetsia

#### Keskimatka, 5,86 km
11. heinäkuuta, Campomulo

#### Pitkä matka, 16,36 km
9. heinäkuuta, Lavarone

#### Viesti
12. heinäkuuta, Campomulo

### Naiset
#### Sprintti, 4,05 km
5. heinäkuuta, Venetsia

#### Keskimatka, 4,96 km
11. heinäkuuta, Campomulo

#### Pitkä matka, 11 km
9. heinäkuuta, Lavarone

#### Viesti
12. heinäkuuta, Campomulo

### Sekakilpailu
#### Sprinttiviesti
7. heinäkuuta, Trento

## Mitalitaulukko

## Lähteet
*Tulokset

## Aiheesta muualla
*Viralliset kotisivut
Hämähäkinverkko

**Hämähäkinverkko** on hämähäkin kutoma pyyntiverkko, joka tehdään kehruurauhasten tuottamasta seittirihmasta. Hämähäkki aloittaa verkon valmistuksen hakeutumalla sopivaan paikkaan, jossa se aloittaa seittiaineen erityksen. Seittilanka kulkee ilmavirran mukana, ja kun se tarttuu johonkin, hämähäkki kiinnittää seitin toisen pään istumapaikallensa. Sen jälkeen hämähäkki vahvistaa seittiä kulkemalla sitä edestakaisin. Langan puolivälistä se pudottautuu kiinteälle alustalle, jolloin se on muodostanut verkosta loivan y-kirjaimen muotoisen alun. Hämähäkki palaa verkon keskipisteeseen, josta se kutoo sädelankoja ja spiraalinmuotoisen pyydystysseitin. Lopuksi se tekee hälytyslangan, joka kiristyy kun saalis takertuu verkkoon.

Vahvimpiin verkkoihin voi hyönteisten lisäksi tarttua pikkulintuja ja lepakoita. Kosteus pilaa nopeasti verkon tahmeuden, ja useat hämähäkit kutovat joka päivä uuden verkon. Hämähäkki voi syödä vanhan verkkonsa ja käyttää siitä saamansa aminohapot uuden verkon rakentamiseen.

Suurimmat hämähäkinverkot ovat useiden neliömetrien kokoisia. Madagaskarissa elävä *[[Caerostris darwini]]* -hämähäkki kutoo verkkoja, joiden halkaisija voi olla 25 metriä.

## Lähteet
Kalliovallabi

**Kalliovallabi** (*Petrogale penicillata*) on Australiassa elävä kenguruiden heimoon kuuluva pienikokoinen eläin.

Kalliovallabi kasvaa 50–60&nbsp;cm pitkäksi, minkä lisäksi sillä on itsensä mittainen häntä. Uros painaa 5–11&nbsp;kg, naaras on vähän pienempi.

Kalliovallabi on kotoperäinen laji Australian eteläosassa. Suurin osa maailman kalliovallabeista elää Macleay- ja Clarencejoen rotkolaaksoissa. Se on luokiteltu vaarantuneeksi lajiksi, koska vieraslajit kuten vuohet kilpailevat sen kanssa ravinnosta, kun taas toiset vieraslajit, lähinnä ketut, saalistavat sitä.

## Lähteet
Implosiivi

**Implosiivi** eli **injektiivi** tai **imuäänne** on konsonantti, jota äännettäessä ilmaa vedetään suusta keuhkoihin päin laskemalla kurkunpäätä. Esimerkkejä implosiiviäänteistä ovat muun muassa bilabiaalinen implosiivi , alveolaarinen implosiivi , palataalinen implosiivi , velaarinen implosiivi  ja uvulaarinen implosiivi .

## Lähteet
*
### Viitteet
Veijo Savikko

**Veijo Savikko** (s. 10. marraskuuta 1953) on aktiiviuransa päättänyt suomalainen kilpakävelijä. Hänen seuransa oli koko hänen uransa ajan Turun Weikot. Aikuisten SM-tasolla Savikko saavutti ulkoradoilta kaikkiaan kahdeksan mitalia. 20 kilometrin kävelyssä hän saavutti hopeaa vuonna 1985 sekä kaksi pronssia vuosina 1988 ja 1993, sekä 50 kilometrin kävelyssä kultaa vuonna 1988, kolme hopeaa vuosina 1989, 1990 ja 1995 sekä pronssia vuonna 1987. Lisäksi hän oli voittamassa joukkueensa kanssa kultaa 3&nbsp;×&nbsp;5&nbsp;000 metrin kävelyviestissä vuonna 1986. Sisäratojen SM-kisoista Savikko saavutti hopeaa 5&nbsp;000 metrin kävelyssä vuonna 1987.

Kansainvälisissä kilpailuissa Savikko on edustanut Suomea yhden kerran. Tokiossa vuonna 1991 järjestetyissä MM-kisoissa hän osallistui 50 kilometrin kävelyyn, mutta ei selviytynyt kilpailussa maaliin saakka.

Virallisissa kilpailuissa Savikko ei ole esiintynyt vuoden 1996 jälkeen.

## Lähteet
Timo Rossi

**Timo Rossi** (s. 6. lokakuuta 1969) on aktiiviuransa päättänyt suomalainen kestävyysjuoksija. Hänen seuranaan oli vuodesta 1992 lähtien Lohjan Kisa-Veikot ja hänen valmentajanaan toimi Timo Vuorimaa. Aikuisten SM-kisoista Rossi saavutti maratonilta hopeaa vuonna 1993 sekä pronssia vuonna 1992. Lisäksi hän saavutti tiejuoksussa 20 kilometrin matkalla pronssia vuonna 1991. Virallisissa kilpailuissa Rossi ei ole esiintynyt vuoden 1994 jälkeen.

## Lähteet
Pahan ajojahti

**Pahan ajojahti** () on yhdysvaltalainen rikos- ja draamasarja, jonka ensimmäinen jakso esitettiin A&E-kaapelitelevisiokanavalla 3. maaliskuuta 2014. Sarja perustuu Tanskassa vuonna 2011 esitettyyn televisiosarjaan *[[Kylmäveriset tappajat]]* (). Sarjan tapahtumat sijoittuvat Pittsburghiin Pennsylvaniaan.

Sarjan pääosassa on sarjamurhaajia jäljittävä murhatutkija, joka yrittää selvittää myös kadonneen veljensä tapausta. Sarja hyllytettiin toukokuussa 2014, joten se jäi vain kymmenen jakson mittaiseksi. Sarja päättyi jännittävään cliffhangeriin, mutta sarjan luoja Glen Morgan kommentoi myöhemmin päähenkilön kohtaloa. Suomessa sarjan ensimmäinen jakso esitettiin MTV3:lla 31. elokuuta 2014.

## Juoni
Catherine Jensen on juuri ylennetty murhatutkijaksi. Rikostutkintapsykologi Thomas Schaefferin avulla hän jäljittää sarjamurhaajia ja yrittää selvittää totuutta kadonneesta veljestään ja isäpuolestaan, joka saattaa olla sekaantunut tapaukseen.

## Näyttelijöitä

## Lähteet

## Aiheesta muualla
* 
* MTV3:n kotisivut sarjalle
Pekka Roto

**Pekka Antero Roto** (s. 2. maaliskuuta 1963 Somero) on aktiiviuransa päättänyt suomalainen kestävyysjuoksija. Hän edusti vuodesta 1988 lähtien urheiluseura Maarian Mahtia, ja hänen valmentajinaan toimivat Jorma Ärölä sekä Esko Näykki. Aikuisten SM-tasolla Roto saavutti maratonilta kaksi pronssia vuosina 1993 ja 1998. Virallisissa kilpailuissa hän ei ole esiintynyt vuoden 2001 jälkeen.

## Lähteet
Viestijuoksun Suomen-mestaruuskilpailut 1976

**Viestijuoksun Suomen-mestaruuskilpailut 1976** järjestettiin 19.-20. kesäkuuta Oulussa.

## Yleisen sarjan mitalistit
### Miehet

### Naiset

## Lähteet
*

## Huomautukset